c: text/html

text:
Amharas às dèidh naoi teintean sa Ghearraidh Chruaidh
Tha amharas ann gun deach teintean a th' air a bhith a' sgapadh anns a' Ghearraidh Chruaidh ann an Steòrnabhagh a thòiseachadh a dh'aona-gnothaich.
Bha Siamarlan Urras Steòrnabhaigh, Iain MacÌomhair, ag ràdh gu bheil e annasach gun do thòisich ceithir teintean ann an àiteachan gu tur eadar-dhealaichte.
Tha naoi teintean air a bhith anns an sgìre bhon 8mh là den Ògmhios.
Tha luchd-smàlaidh fhathast a' feuchainn ris an teine mu dheireadh a sgap a chur às.
Chaidh carbad-smàlaidh à Steòrnabhagh a-mach anns a' mhadainn an-diugh agus teine fhathast ann an corra àite.
Thuirt Bòrd-Smàlaidh na Gàidhealtachd 's nan Eilean gun dèan iad rannsachadh leis na Poilis agus an t-uachdaran cho luath 's a ghabhas, gus dearbhadh ciamar a thòisich na teintean.

robotstxt: allowed

filter: keep


text:
Luzern
‘S e baile mòr ann am meadhan na h-Eilbheise a th’ ann an Luzern (IPA: luˈtsɛɐn, Beurla/Fraingis Lucerne, Eadailtis Lucerna). Tha e suidhichte aig 436m os cionn ìre na mara ri taobh Loch Vierwaldstättersee anns an roinn (Gearmailtis: Kanton) Luzern fhèin, 40km air falbh bho Zürich, 189Km bho Ghenève agus 49Km bho Bhasel. [1] Tha 59,509 daoine a’ fuireach anns a’ bhaile, an 8mh baile as motha na dùthcha.[2] ‘S e Gearmailtis an cànan a tha aig a’ mhòr-chuid dhe na daoine an an Luzern.
Daoine ainmeil[deasaich | deasaich an tùs]
Chaochail an sgrìobhadair Carl Friedrich Georg Spitteler: (1845 – 1924) ann an Luzern ann an 1924.


text:
British Broadcasting CorporationDachaigh
B' ann an Gleann Dail air taobh siar an Eilein Sgitheanaich a rugadh Niall MacLeòid ann an 1843, agus chaidh a thogail san aon àite. A rèir aithris, cha d' fhuair Niall cus foghlaim oifigeil, ach dh'ionnsaich e Beurla dha fhèin le bhith ga leughadh agus ga sgrìobhadh.
Bhiodh athair Nèill a' sgrìobhadh bàrdachd cuideachd, agus rachadh e tric còmhla ri mhac gu cèilidhean ionadail, far an cluinneadh Niall òrain is sgeulachdan. 'S coltach gun tug seo buaidh mhòr air a' bhalach agus thòisich e ri bàrdachd 's e fhathast òg.
Nuair a bha Niall timcheall air 20 bliadhna a dh'aois, chaidh e a Dhùn Èideann, far an robh e ag obair mar neach-siubhail aig gnìomhachas-teatha a cho-ogha. Chuir e seachad a' mhòr-chuid dhe bheatha ann an Dùn Èideann, a' siubhal air feadh na dùthcha mar phàirt dhen obair aige.
Chaochail e ann an 1913.
Na bhàrdachd, bha e gu mòr fo bhuaidh 'romansachd' is a' ghluasaid Oiseanaich, a bha cumanta is ainmeil aig an àm. B' e seo an t-àm a chaidh coimhearsnachdan ùra Gàidhlig a chruthachadh ann am bailtean mòra na Galltachd. Canar gun robh Niall a' riochdachadh faireachdainnean nan coimhearsnachdan ùra seo le chuid bàrdachd. Gu tric bhiodh e a' dèanamh bàrdachd mun dachaigh agus mu dhòigh-beatha nan Gàidheal sna làithean a dh'fhalbh, ged a chanadh feadhainn nach ann mar siud a bha an dòigh-beatha a-riamh.
Tha bàrdachd MhicLeòid air buaidh mhòr a thoirt air bàird eile thar nam bliadhnaichean, agus cluinnear na h-òrain as ainmeile aige fhathast gu math tric aig cèilidhean agus air clàran.
The Adobe Flash player and Javascript are required in order to view a video which appears on this page. You may wish to download the Adobe Flash player.
Dè seòrsa stoidhle a bh' aig a' bhàrd?
Cha eil teagamh, fhios 'ad, bha buidheann ann, chan e buidheann foirmeil, ach bha buidheann ann de bhàird aig an àm a bha dèanamh bàrdachd car dhen aon seòrsa. Bha iad anns gach àite, chan e a-mhàin Niall MhicLeòid a bha gluasad gu bhith cleachdadh meatarachd, no ruitheaman, no dìreach cruth ùr air a' bhàrdachd.
Bha bàird eile leithid Eòghainn MacColla, tha mi creidsinn gum b' esan an duine a b' fhaisge air, bha MacPhàidein, bha Dòmhnall MacEachainn. Agus, bha cuideachd MacLachlainn Ra Thuaidh, ged a bha esan beagan air thoiseach, 's e òrain ghrinne, mhìlse a bhiodh esan a' dèanamh ann am bitheantas, ged a rinn e bàrdachd phoileataigeach cuideachd a bha gu math guineach.
Ach, bha na h-òrain aig Niall, bha liuthad seòrsa dhiubh ann, agus bha iad math. Bha iad grinn, bha gluasad annta. Bha blàths annta, bha carthannas annta, agus bha eirmseachd. Agus bheireadh iad gàire, an fheadhainn a bha èibhinn, bheireadh iad gàire air gamhainn! Bha iad math.
Air adhart guCuspairean
BBC © 2014 Chan eil uallach air a' BhBC airson na th' air làraich-lìn eile.
Gheibhear sealladh nas fheàrr den duilleig seo le sealladair lìn nas ùire agus na duilleagan stoidhle (CSS) air. Ged a chithear susbaint na làraich leis an t-sealladair lìn a th' agaibh, tha sinn a' moladh an dreach as ùire den bhathar-bhog ur sealladair a thoirt a-nuas, no ur duilleagan-stoidhle a chur air ma ghabhas sin dèanamh.


text:
Comhairle na Gàidhealtachd gan dìon fhèin
Thuirt Comhairle na Gàidhealtachd gun do chùm iad ri riaghailtean dealbhachaidh airson bun-sgoil Ghàidhlig ùr anns a' Ghearasdan.
Thàinig air oifigearan rannsachadh a chur air chois an dèidh ghearainean mun dòigh san deach a' chùis a làimhseachadh.
B' e daoine sa Ghearsadan fhèin, a bhiodh a' fuireach faisg air an sgoil ùir, a bha a' gearain aig coinneimh phoblaich san sgìre o chionn dà bhliadhna, nuair a chaidh na planaichean a chur air adhart an toiseach.
Thuirt iad nach d' fhuair iad fios oifigeil, no 'neighbour notification', gun robh na planaichean seo san amharc aig a' Chomhairle.
Feumaidh tu seo a dhèanamh ma tha thu am beachd iarrtas dealbhachaidh a chur air adhart agus, a rèir an lagha, feumaidh comhairlean an dearbh rud a dhèanamh cuideachd.Rannsachadh
Dh'iarr an fheadhainn as àirde dreuchd aig a' Chomhairle air na h-oifigearan a' chùis a rannsachadh.
Dimàirt, sheall toradh an rannsachaidh gun deach na riaghailtean dealbhachaidh a leantainn mar a bu chòir.
Chaidh innse gun deach sia coinneamhan poblach a chumail san sgìre eadar 2012 agus 2013, gun deach buidheann ghnìomha a chur air chois, agus gun robh sanasan dealbhachaidh anns na pàipearan-naidheachd.
Thuirt iad cuideachd gun deach litir a chur a dh'ionnsnaigh an fheadhainn a bhiodh a' fuireach faisg air an làraich nuair a chaidh na planaichean deireannach a chur air dòigh.
Mar sin, a rèir an rannsachaidh fhèin, chùm Comhairle na Gàidhealtachd ris na riaghailtean a bh' ann, agus a tha ann, agus tha dùil gum fosgail bun-sgoil Ghàidhlig anns a' Ghearasdan ann an 2016.